COLOR ไม่หวั่นน้ำท่วม มั่นใจส่งออเดอร์ปกติ-ผลงานปีนี้โตเข้าเป้า
COLOR ไม่หวั่นน้ำท่วม หลังโรงงานอยู่บนพื้นที่สูง เผยสต็อกสินค้ายังแกร่ง มั่นใจส่งออเดอร์ครบตามกำหนด หนุนผลงานปีนี้โตเข้าเป้า
30 ส.ค. 2564

นายพีรพันธ์ จิวะพรทิพย์ กรรมการผู้จัดการ บริษัท สาลี่ คัลเล่อร์ จำกัด (มหาชน) หรือ COLOR เปิดเผยว่า โรงงานมีพื้นที่ตั้งระดับสูงและได้เตรียมความพร้อมไว้เต็มที่ ซึ่งตอนนี้ยังคงเดินกำลังการผลิตได้ตามปกติ อีกทั้งในส่วนของสต็อกสินค้ายังอยู่ดี โดยสามารถส่งออเดอร์ให้ลูกค้าได้ครบตามกำหนด นอกจากนี้ทางบริษัทฯยังมีระบบดูแลใส่ใจพนักงาน พร้อมจัดหารถรับ – ส่ง เพื่ออำนวยความสะดวกให้กับทุกๆคน มั่นใจปีนี้ผลงานโตเข้าเป้า